
Σάββατο, 12 Σεπτεμβρίου 2026

ΔΕΛΤΙΟ ΤΥΠΟΥ

Εντοπισμός και διάσωση 37 αλλοδαπών ΝΑ των Καλών Λιμένων –  Εντοπισμός 38 αλλοδαπών στους Καλούς Λιμένες – Εντοπισμός 63 αλλοδαπών στους Καλούς Λιμένες – Παροχή συνδρομής σε ημεδαπούς μετά από βύθιση σκάφους στον Σταυρό Ιερισσού – Τραυματισμός λουόμενου στα Σύβοτα

Τις πρώτες πρωινές ώρες σήμερα, ενημερώθηκε η Λιμενική Αρχή των Καλών Λιμένων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για την παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 42ν.μ. νοτιοανατολικά των Καλών Λιμένων. Άμεσα στην περιοχή κατέπλευσε Περιπολικό σκάφος της δύναμης FRONTEX,όπου εντόπισε και περισυνέλεξε 37 αλλοδαπούς (33 άνδρες,1 γυναίκα και 3 ανήλικοι), οι οποίοι στη συνέχεια μεταφέρθηκαν, με τη συνδρομή της λάντζας «ΕΛΕΝΗ» Ν.Π.2097, στο λιμάνι των Καλών Λιμένων. Ακολούθως, οδηγήθηκαν στο λιμάνι του Ηρακλείου, συνοδεία στελεχών Κλιμακίου Ειδικών Αποστολών (Κ.Ε.Α.) της Λιμενικής Αρχής του Ηρακλείουκαθώς και του Αστυνομικού Τμήματος Φαιστού. Προανάκριση διενεργείται από το Κεντρικό Λιμεναρχείο Ηρακλείου.

*****
Τις πρώτες πρωινές ώρες σήμερα, ενημερώθηκε η Λιμενική Αρχή των Καλών Λιμένων για την ύπαρξη 38 αλλοδαπών (36 άντρες και 2 ανήλικοι) στην παραλία του οικισμού «ΤΡΕΙΣ ΕΚΚΛΗΣΙΕΣ» του Δήμου Αρχανών Αστερουσιών Ηρακλείου. Οι αλλοδαποί οδηγήθηκαν με λεωφορείο στο λιμάνι του Ηρακλείου, με τη συνοδεία στελεχών του Αστυνομικού Τμήματος Αστερουσιών. Προανάκριση διενεργείται από το Κεντρικό Λιμεναρχείο Ηρακλείου.
*****
Τις πρώτες πρωινές ώρες σήμερα, ενημερώθηκε η Λιμενική Αρχή των Καλών Λιμένων για την ύπαρξη 63 αλλοδαπών (41 άντρες, 3 γυναίκες και 19 ανήλικοι) στην παραλία «ΒΑΓΙΕΣ» του Δήμου Αρχανών Αστερουσιών Ηρακλείου. Οι αλλοδαποί οδηγήθηκαν με λεωφορείο στο λιμάνι του Ηρακλείου, με τη συνοδεία στελεχών Κλιμακίου Ειδικών Αποστολών (Κ.Ε.Α.) της Λιμενικής Αρχής του Ηρακλείου. Προανάκριση διενεργείται από το Κεντρικό Λιμεναρχείο Ηρακλείου.
*****
Τις πρωινές ώρες σήμερα, ενημερώθηκε η Λιμενική Αρχή του Σταυρού Ιερισσού για ανατροπή λέμβου με δύο ημεδαπούς επιβαίνοντες, στη θαλάσσια περιοχή της παραλίας «ΒΡΑΣΝΑ» Ιερισσού. Αμέσως, στην περιοχή μετέβησαν τα αλιευτικά (Α/Κ) σκάφη “ΠΑΝΑΓΙΩΤΗΣ” Ν.Ι. 218 και “ΕΙΡΗΝΗ” Λ.Σ. 359, με επιβαίνοντα στέλεχος Λ.Σ.-ΕΛ.ΑΚΤ., καθώς και ένας ιδιώτης χειριστής ιστιοσανίδας. Οι ανωτέρω ημεδαποί περισυλλέχθηκαν από τον ιδιώτη και μεταφέρθηκαν στην στεριά, καλά στην υγεία τους. Σύμφωνα με τους διασωθέντες, η εν λόγω λέμβος βρίσκεται βυθισμένη σε απόσταση περίπου τετρακοσίων μέτρων από την ακτή και σε βάθος περίπου δέκα μέτρων, χωρίς να έχει παρατηρηθεί θαλάσσια ρύπανση. Από το Β’ Λιμενικό Τμήμα Σταυρού του Λιμεναρχείου Ιερισσού, ενημερώθηκε ο ιδιοκτήτης του σκάφους σχετικά με την υποχρέωσή του για την άμεση ανέλκυσή του.

*****
Τις πρωινές ώρες σήμερα, ενημερώθηκε η Λιμενική Αρχή των Συβότων από το Κέντρο Επιχειρήσεων (Κ.ΕΠΙΧ.) του Αρχηγείου Λ.Σ.-ΕΛ.ΑΚΤ. για την ύπαρξη λουόμενου ο οποίος, σύμφωνα με δήλωσή του, κατά τη διάρκεια κολύμβησης δέχθηκε δάγκωμα στο πόδι, πιθανόν από ψάρι, στη θαλάσσια περιοχή της παραλίας «ΜΠΕΛΛΑ ΒΡΑΚΑ» Συβότων Θεσπρωτίας. Άμεσα στο σημείο μετέβη το ιδιωτικό σκάφος «ΕΡΩΣ 6» Σ.Η. 142 με επιβαίνοντες στελέχη Λ.Σ.-ΕΛ.ΑΚΤ., το οποίο παρέλαβε τον 58χρονο ημεδαπό και τον μετέφερε στο λιμάνι των Συβότων. Από εκεί, ο τραυματίας διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Φιλιατών για παροχή ιατρικής περίθαλψης. 

